Je Philippes, fiz mons. Hombert, çay en arriers diz de Ceys, chevaliers, fais savoir à ces qui verront ces lettres que je ay vendu, outroié, quitté et baillié à noble baron Jehan, conte de Bourgoigne et signour de Salins, et à Lore, contesse de Bourgoigne et dame de Salins, sa fame, et à lour hoirs qui saront signour de Monmaour, la sazieme partie dou puy de Monmaour, ansi come il giete aigue, et toutes les choses que mesdiz peres y avoit, pour quarante livres d’estevenens, lesquies j’ay receu doudit conte et de ladite contesse en deniers nombrez, tornez en mon profit... Et en tesmoignaige de ceste chose, à ma priere et à ma requeste, Amariz, abbes de Monbenoit, et Vauchiers, abbes de Goyle, de l’ordre de saint Augustin, de la dyocese de Besençon, ont mis lour seaux pendant en ces lettres. Ce fut fait le sambadi après la quinzaine de saint Pierre et de saint Poul, l’an Nostre Signour qui corroit per mil CC et sexante et doux.